Návrh

**NARIADENIE VLÁDY**

**Slovenskej republiky**

**z ... 2025**

**o záujme Slovenskej republiky udeliť národné vízum vybraným**

**skupinám štátnych príslušníkov Čínskej ľudovej republiky v súvislosti s podporou obchodných vzťahov a rozvojom investícií medzi Čínskou ľudovou republikou a  Slovenskou republikou**

Vláda Slovenskej republiky podľa čl. 120 ods. 1 Ústavy Slovenskej republiky na vykonanie zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o službách zamestnanosti“) a zákona
č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov (ďalej len „zákon o pobyte cudzincov“) nariaďuje:

**§ 1**

Udelenie národného víza v súvislosti s podporou obchodných vzťahov a rozvojom investícií medzi Čínskou ľudovou republikou a Slovenskou republikou za týchto podmienok a na tento účel je v záujme Slovenskej republiky podľa § 15 ods. 1 písm. d) zákona o pobyte cudzincov (ďalej len „národné vízum“):

1. štátny príslušník tretej krajiny
2. je občanom Čínskej ľudovej republiky a je uvedený v zozname podľa § 2 ods. 2,
3. nemá v čase podania žiadosti o udelenie národného víza udelený prechodný pobyt na účel zamestnania podľa § 23 zákona o pobyte cudzincov ani nemá podanú žiadosť o udelenie prechodného pobytu na účel zamestnania podľa § 23 zákona o pobyte cudzincov a
4. nemal udelené národné vízum,
5. zamestnávateľ, u ktorého má byť štátny príslušník tretej krajiny zamestnaný, je zamestnávateľ,
6. ktorý je právnickou osobou so sídlom na území Slovenskej republiky a ktorý patrí do skupiny účtovných jednotiek, v ktorej materskou účtovnou jednotkou[[1]](#footnote-1)) je zahraničná právnická osoba so sídlom na území Čínskej ľudovej republiky,
7. ktorému nebola uložená pokuta za porušenie zákazu nelegálneho zamestnávania v období troch rokov pred dňom predloženia návrhu zoznamu podľa § 2 ods. 1,
8. ktorý ku dňu predloženia návrhu zoznamu podľa § 2 ods. 1 nemá evidované nedoplatky voči daňovému úradu a colnému úradu a má splnené povinnosti odvodu preddavku na poistné na verejné zdravotné poistenie, poistného na sociálne poistenie a povinných príspevkov na starobné dôchodkové sporenie,
9. ktorý

4a. podal na Ministerstvo hospodárstva Slovenskej republiky (ďalej len „ministerstvo hospodárstva“) žiadosť o regionálnu investičnú pomoc alebo mimoriadnu investičnú pomoc[[2]](#footnote-2)) (ďalej len „investičná pomoc“) a ministerstvo hospodárstva k nej vypracovalo návrh na poskytnutie investičnej pomoci,[[3]](#footnote-3))

4b. má vydané rozhodnutie o poskytnutí investičnej pomoci[[4]](#footnote-4)) alebo

4c. má vydané osvedčenie o významnej investícii,[[5]](#footnote-5))

1. národné vízum sa udeľuje na účel výkonu zamestnania, ktoré súvisí s realizáciou investičného zámeru alebo významnej investíciepodľa písmena b) štvrtého bodu*,*
2. národné vízum sa udeľuje na čas trvania zamestnania, najviac na jeden rok a
3. celkový počet národných víz nepresiahne v kalendárnom roku počet 1 000.

**§ 2**

(1) Zamestnávateľ predkladá ministerstvu hospodárstva elektronicky prostredníctvom ústredného portálu verejnej správy[[6]](#footnote-6)) návrh zoznamu štátnych príslušníkov tretej krajiny podpísaný kvalifikovaným elektronickým podpisom. Zamestnávateľ k návrhu zoznamu podľa prvej vety priloží údaje preukazujúce splnenie podmienok podľa § 1 písm. b) prvého bodu a písm. c).

(2) Ministerstvo hospodárstva po preverení a potvrdení splnenia podmienok podľa § 1 písm. b) a c) predkladá zoznam štátnych príslušníkov tretej krajiny Ministerstvu zahraničných vecí a európskych záležitostí Slovenskej republiky a Ministerstvu vnútra Slovenskej republiky do desiatich pracovných dní odo dňa predloženia návrhu zoznamu podľa odseku 1.

(3) Zoznam podľa odseku 2 obsahuje tieto údaje o štátnom príslušníkovi tretej krajiny:

1. meno a priezvisko,
2. dátum narodenia,
3. štátna príslušnosť,
4. druh a číslo platného cestovného dokladu,
5. sedemmiestny kód a názov zamestnania podľa štatistickej klasifikácie zamestnaní, na ktoré bude národné vízum udelené, a názov a identifikačné číslo organizácie,
6. identifikácia zastupiteľského úradu alebo oddelenia cudzineckej polície Policajného zboru, na ktorom bude podaná žiadosť o udelenie národného víza.

**§ 3**

Dokladom potvrdzujúcim účel pobytu na účely § 17 ods. 2 zákona o pobyte cudzincov je pracovná zmluva alebo písomný prísľub zamestnávateľa na prijatie do zamestnania.

**§ 4**

V národnom víze sa uvedie sedemmiestny kód zamestnania podľa štatistickej klasifikácie zamestnaní, na ktorého výkon je národné vízum udelené, a názov a identifikačné číslo organizácie.

**§ 5**

Za neplnenie účelu, na ktorý bolo národné vízum udelené, sa na účely § 17 ods. 8 písm. c)

zákona o pobyte cudzincov považuje, ak počas trvania platnosti

udeleného národného víza

1. štátny príslušník tretej krajiny
2. vstúpil do pracovnoprávneho vzťahu k inému zamestnávateľovi, než ku ktorému mu bolo udelené národné vízum, alebo začal vykonávať iné zamestnanie, než na aké mu bolo udelené národné vízum, alebo
3. podal žiadosť o udelenie prechodného pobytu na účel zamestnania k inému zamestnávateľovi, ako k tomu, u ktorého štátny príslušník tretej krajiny vykonáva zamestnanie na základe udeleného národného víza, alebo
4. zamestnávateľovi
5. podľa § 1 písm. b) bodu 4a bola zamietnutá žiadosť o investičnú pomoc,
6. podľa § 1 písm. b) bodu 4b bolo zrušené rozhodnutie o poskytnutí investičnej pomoci alebo
7. podľa § 1 písm. b) bodu 4c bolo zrušené osvedčenie o významnej investícii.

**§ 6**

Zamestnávanie štátneho príslušníka tretej krajiny, ktorému bolo udelené národné vízum, je v záujme Slovenskej republiky podľa § 23a ods. 1 písm. af) tretieho bodu zákona o službách zamestnanosti.

**§ 7**

Toto nariadenie vlády nadobúda účinnosť 1. júla 2025.

1. ) Napríklad § 22 ods. 3 zákona č. 431/2002 Z. z. o účtovníctve v znení neskorších predpisov. [↑](#footnote-ref-1)
2. ) § 14 ods. 1 zákona č. 57/2018 Z. z. o regionálnej investičnej pomoci a o zmene a doplnení niektorých zákonov. [↑](#footnote-ref-2)
3. ) § 15 ods. 6 zákona č. 57/2018 Z. z. [↑](#footnote-ref-3)
4. ) § 20 ods. 2 a 4 zákona č. 57/2018 Z. z. [↑](#footnote-ref-4)
5. ) § 7 ods. 1 zákona č. 371/2021 Z. z. o významných investíciách. [↑](#footnote-ref-5)
6. ) § 6 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov. [↑](#footnote-ref-6)